กสทช.ขีดเส้นตาย 16 พ.ค.ให้ผู้ให้บริการนำข้อมูลผิดกม.ออกจากระบบ
กสทช.ขีดเส้นตาย 16 พ.ค.ให้ผู้ให้บริการนำข้อมูลผิดกม.ออกจากระบบ
11 พ.ค. 2560

นายฐากร ตัณฑสิทธิ์ เลขาธิการ กรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ผลการประชุมร่วมกับสมาคมผู้ให้บริการอินเทอร์เน็ตไทย (ISP) และ ผู้ให้บริการวงจรสื่อสารระหว่างประเทศ International Internet Gateway (IIG) เพื่อติดตามผลการดำเนินการเพื่อระงับการเผยแพร่ข้อมูลข่าวสารที่ไม่เหมาะสมผ่านช่องทางอินเทอร์เน็ตและสื่อออนไลน์ว่า สมาคม ISP ได้ให้ความร่วมมือเป็นอย่างดี
ล่าสุดได้ดำเนินการเอาข้อมูลออกไปแล้ว 178 เพจ เหลือเพจที่มียังไม่ดำเนินการ 131 เพจ ส่วนที่เหลือนี้กสทช.จะให้โอกาสผู้ให้บริการถึงวันที่ 16 พ.ค. หากยังไม่มีการดำเนินการกสทช. และสำนักงานตำรวจแห่งชาติ (สตช) จะเข้าไปตรวจสอบและดำเนินการตามขั้นตอนของกฏหมาย (พ.ร.บ.ว่าด้วยการกระทำความผิดเกี่ยวกับคอมพิวเตอร์) ทั้งนี้การดำเนินการใดๆ ของ กสทช. จะไม่ทำให้เกิดผลกระทบกับประชาชนทั่วไป